FullContact Max Potency –ravintolisä poistetaan markkinoilta
Evira on kieltänyt FullContact Max Potency –tuotteen kaikkien erien myynnin ja määrännyt tuotteen valmistuttajan ja maahantuojan Arvokanta Oy:n poistamaan elintarvike markkinoilta. Tuotteesta on Eviran Tullilaboratoriossa teettämässä tutkimuksessa löydetty kahta sildenafiili -lääkeaineen kaltaista ainetta, jotka voivat aiheuttaa vakavia sydänperäisiä haittavaikutuksia. Sildenafiili on Viagra -lääkkeen vaikuttava aine.
Seksuaalisen kyvyn lisäämiseksi myytävän FullContact Max Potency –tuotteen käyttö voi aiheuttaa vakavan terveysvaaran sydän- ja verisuonitauteja poteville, joiden tulee lopettaa tuotteen käyttö välittömästi. Jos kuluttaja on saanut tai epäilee saaneensa ravintolisästä haittavaikutuksia, hänen tulee ottaa yhteyttä lääkäriin. Haittavaikutuksista tulee ilmoittaa myös oman kunnan elintarvikevalvontaviranomaisille.
Valmisteesta löydetyt aineet on suurella todennäköisyydellä tunnistettu sildenafiilitioniksi ja homosildenafiilitioniksi. Näitä aineita sisältävät valmisteet rinnastetaan ominaisuuksiensa perusteella reseptilääkkeisiin. Full Contact Max Potency –tuotteen tuotekohtainen lääkeluokittelu on vireillä Lääkelaitoksessa.
FullContact Max Potency –tuote sisältää myös elintarvikkeissa hyväksymättömiä uuselintarvikeainesosia, sillä tuotteessa todetuilla sildenafiilin kaltaisilla aineilla ei ole aiempaa käyttöhistoriaa elintarvikkeena.
Kuluttajia pyydetään palauttamaan tuote myyntipaikkaan, josta se on ostettu.
Tuotteen tiedot:
Nimi: FullContact Max Potency
markkinoija: European Energy Company Oy, www.fullcontact.fi
EAN: 6430030010023
Takaisinveto koskee tuotteen kaikkia eriä.
Lisätietoja asiassa antaa:
Arvokanta Oy: Jakke Viheriä, puh. 040 8404084 ja Tero Kudjoi, puh.0400 625 575
Evirassa asiaa hoitavat:
ylitarkastaja, jaostopäällikkö Annika Nurttila, puh. 020 77 24290, annika.nurttila evira.fi,
ylitarkastaja Minna-Maija Väänänen, puh. 020 77 24295, minna-maija.vaananen evira.fi ja
lakimies Jorma Pitkänen (juridiset kysymykset), puh. 020 77 24303, jorma.pitkanen evira.fi
Lääkelaitoksessa (lääkeluokittelu) asiaa hoitaa:
yliproviisori Kristiina Pellas, puh. (09) 47 334 336, kristiina.pellas nam.fi
Ravintolisistä ja niiden turvallisesta käytöstä
Esite: "Onkohan tämä humpuukia? Mitä eroa on elintarvikkeella ja lääkkeellä? Lupaako mainos liikaa?"
Ravintolisäsivusto
Tuotteen kuva: